**Månedsbrev for november.**

**Tilbakeblikk:**

Tusen takk for godt oppmøte på FN-kafeen! Det var en hektisk time hvor det kom inn over 7000 kr til NOGE. Et veldig flott bidrag fra dere foreldre i Sunde. 😊

Vi var på vår første ordentlige tur i oktober. Turen til Elefantteateret på Storhaug var godt forberedt og gikk over all forventning. Det var en estetisk flott forestilling, om i skumleste laget for flere. Vi vil gjerne ta imot den muligheten igjen, helst når barna har blitt noe eldre og litt tryggere.

**Tiden framover:**

Språk er barnehagens overordnede satsning. Det å tilegne seg språk er viktig for all samhandling og kommunikasjon med andre.

I år har vi flere med annet morsmål og språklige aktiviteter er enormt viktig. Vi bruker dagstavlen gjennom dagen og peker på symbolene for det som nå skal skje. Vi setter ord på alt rundt oss og bruker sang og bevegelse.

Samlingen vi planla å ha før lunsj har vi flyttet til 13.30. Vi opplevde at fokuset ikke var helt på plass når alle ventet på mat og de begynte å bli trøtte. Under samlingene bruker vi konkreter (gjenstander) eller bilder for å tydeliggjøre innholdet i sangene vi bruker. Det er fortsatt mye spontan sang på avdelingen. Sang og bevegelse er med på å skape fellesskap og glede.

Utenom språklige aktiviteter jobber vi med å dele med hverandre og å vente på tur. Det er ikke alltid like lett og er aktuelt for barn i alle aldre. Den som river noe fra en annen skal gi det tilbake og vi forklarer at den leker hen med, nå må du vente litt. Hen blir lei seg, du kan få den etterpå osv.

*Melodi: «Bjørnen sover».*

*Den som deler, den som deler gjør en annen glad.*

*Jeg vil dele med deg,*

*Vil du dele med meg?*

*Den som deler, den som deler gjør en annen glad!*

Under måltidene er det også gode muligheter for språklæring. Vi forklarer hva vi gjør og bruker begreper. «Nå deler jeg skiva i to» «du får en halv skive først» osv.

Vi opplever at flere gir svak respons når vi gir dem et valg. For eksempel. «vil du ha ost eller leverpostei?» «vil du ha melk eller vann?». Dette er noe dere kan tenke på hjemme også. Still et enkelt spørsmål og vent noen sekunder på svar. Det kan være det lite nikk, eller en finger som peker. Etter hvert vil barnet svare med ord. 😊

**Viktige datoer:**

03.11. Antoni fyller 2 år. Hurra! 

0511. Mette blir et år eldre.

16.11. - 17.11. **Planleggingsdager**. Stengt.

21.11. Noah fyller 2 år. Hurra! 

24.11. Raquel blir et år eldre.

**Generell informasjon:**

* Hilde er aktiv i fagforeningsarbeid og kommer til å være en del borte på kurs og konferanser i november. (30.31.okt + 1.8.9.14.nov) **Paulina** er vikar disse dagene.
* Vi minner om at frokosten er ferdig 8.30. Ønsker dere å spise frokost i barnehagen så kom i god tid før det.
* I slutten av november blir det satt opp tider til foreldresamtaler.
* ![C:\Users\Mette\AppData\Local\Microsoft\Windows\Temporary Internet Files\Content.IE5\5413E8E5\MC900331450[1].wmf]()Barnehagen har de siste årene hatt en «omvendt» julekalender. Vi ønsker å fortsette denne tradisjonen hvor hvert barn tar med seg en pakke hjemmefra. Pakkene åpner vi i barnehagen og innholdet gir vi til barn i Estland/Latvia som mangler det meste. Det kommer et eget skriv om dette.

Hilsen oss på Blå v/Mette